
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/466/20.09.2007_ 


AVIZ

asupra propunerii legislative pentru modificarea Legii nr. 102/2004 privind majorarea unor drepturi salariale ale personalului de specialitate artistică 

din cadrul Filarmonicii „George Enescu” din Bucureşti

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu propunerea legislativă pentru modificarea Legii nr. 102/2004 privind majorarea unor drepturi salariale ale personalului de specialitate artistică din cadrul Filarmonicii „George Enescu” din Bucureşti, transmisă cu adresa Pl.-x nr. 509 din 27 iunie 2007.

Senatul a respins această propunere legislativă în şedinţa din 20 iunie 2007, în calitate de primă Cameră sesizată.


Sub raport de conţinutul său propunerea legislativă este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă mai sus menţionată, în şedinţa din 19 septembrie 2007.

Membrii Comisei au analizat propunerea legislativă, ţinând cont de avizul favorabil al Consiliului Legislativ nr. 356/19.13.2007 precum şi de Punctul de vedere al Guvernului, transmis cu nr. 882/20.04.2007, ce nu susţine adoptarea acestei iniţiative legislative.
În  urma  dezbaterilor membrii Comisie au hotărât, cu unanimitate de voturi, avizarea negativă a propunerii legislative, datorită faptului că nu se doreşte o reglementare care să se adreseze, în mod discriminatoriu, personalului angajat în cadrul anumitor instituţii, în speţă Opera Naţională, respectiv restul personalului din cadrul Filarmonicii “George Enescu”, ci o reglementare unitară, pentru un domeniu de activitate. Menţionăm faptul că, în prezent, Comisia a finalizat dezbaterea. asupra proiectului de Lege pentru aprobarea Ordonanţei Guvernului nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic , ce vizează constituirea unui cadru unitar privind salarizarea în domeniu.  . 

Sub raport de obiectul şi conţinutul său propunerea legislativă face parte din categoria legilor ordinare.

PREŞEDINTE,

Cătălin MICULA
